
TECHNINĖ SPECIFIKACIJA

1. SĄVOKOS IR SUTRUMPINIMAI/ BENDRA INFORMACIJA
1.1. Pirkėjas / Perkančioji organizacija – Alytaus rajono savivaldybės administracija
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį. 
1.3. Sutartis – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.

2. PIRKIMO OBJEKTAS
2.1. Pirkimo objektas – Akmens anglys (toliau – prekės). 
2.2.  Prekės turi atitikti Lietuvos Respublikos teisės aktus ir normatyvinius - techninius dokumentus.
3. REIKALAVIMAI PREKĖMS
3.1 Alytaus rajone akmens anglys bus perkamos pagal poreikį. Preliminarus akmens anglių kiekis (~ 45 t);
3.2. Į kainą turi būti įskaičiuotos visos išlaidos: gavybos, pakrovimo/iškrovimo, transportavimo, mokesčiai, akcizai;
3.2. Prekės turi būti sertifikuotos ir kokybiškos. Pristatant prekes būtina pateikti kokybės dokumentus (pažymėjimus, sertifikatus);
3.3. Prekės pristatomos tiekėjo transportu, nefasuotos (palaidos), po užsakymo pateikimo raštu per 5 darbo dienas, adresu Alytaus rajono savivaldybės administracijos Punios seniūnija, Kauno g. 3, Punios k., Punios sen., Alytaus r.;
3.4. Jeigu bus nustatyta, kad prekės (akmens anglys) gautos nekokybiškos, tiekėjas privalės nekokybišką prekę pakeisti per 2 d. d. Jeigu tiekėjas nekokybiškų prekių per nurodytą laiką nepakeičia, jis turi kompensuoti perkančiai organizacijai visus dėl nekokybiškų prekių patirtus nuostolius ir sumokėti 10 proc. baudą nuo Sutarties vertės.
3.5. Vienkartinis akmens anglių, pristatymo kiekis ne mažiau 2 tonų. Akmens anglys pristatomos tiekėjo transportu;
3.7. Įstaiga lengvatinio akcizo neturi.

4. AKMENS ANGLIES TECHNINĖS SAVYBĖS
4.1. Akmens anglis turi būti nesutrupėjusi, plauta, be priemaišų;
4.2. Sausos masės kaloringumas ne mažesnis nei 6000 kcal/kg;
4.2. Drėgnumas ne didesnis nei 10 %;
4.3. Sausos masės peleningumas ne didesnis nei 9,7 %;
4.4. Sieros kiekis ne didesnis nei 0,29 %;
4.5. Frakcija: 50-200 mm.

3. APLINKOSAUGINIAI REIKALAVIMAI
4.1. Pirkimui yra taikomi Aplinkos apsaugos kriterijai, vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo II skyriaus 4.4.4.1 papunktis. 
4.2. Tiekėjas privalo Prekes atvežti Pirkėjui ne kelių eismo piko valandomis, pirmadieniais - ketvirtadieniais nuo 10:00 iki 16:00 val., penktadieniais ir Švenčių dienų išvakarėse nuo 10:00 iki 14:00 val. trumpiausiais galimais maršrutais. Už Prekių priėmimą atsakingas Pirkėjo atstovas, nurodytas Šios Specialiųjų sąlygų 2.1 punkte priimdamas Prekes fiziškai įsitikina, ar Tiekėjas prekes pristatė ne kelių eismo piko valandomis. Pirkėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų. Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.


